ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

 ฐานะการเงินรวมและผลการดำเนินงานรวม

งบแสดงฐานะการเงินรวมและผลการดำเนินงานรวม

ตารางสรุปงบแสดงฐานะการเงินรวม 

[]

ตารางสรุปผลการดำเนินงานแสดงงบกำไรขาดทุนเบ็ดเสร็จรวม

[]

ตารางสรุปงบกระแสเงินสดรวม

[]

อัตราส่วนทางการเงิน

[]

14. รายงานความรับผิดชอบของคณะกรรมการต่อรายงานทางการเงิน

คณะกรรมการบริษัท ประกันภัยไทยวิวัฒน์ จำกัด
(มหาชน)ได้ให้ความสำคัญต่อหน้าที่และความรับผิดชอบดูแลกิจการบริษัทฯ
ให้เป็นไปตามนโยบายการกำกับดูแลกิจการที่ดี
การกำกับดูแลงบการเงินและสารสนเทศทางการเงินที่ปรากฏในรายงานประจำปี มีข้อมูลที่ถูกต้อง
ครบถ้วน เปิดเผยอย่างเพียงพอ
งบการเงินได้ถือปฏิบัติตามมาตรฐานการบัญชีที่รับรองทั่วไปในประเทศไทยและหลักเกณฑ์ที่เกี่ยวข้องกับซึ่งกำหนดโดยสำนักงานคณะกรรมการกำกับและส่งเสริมการประกอบธุรกิจประกันภัย
โดยเลือกใช้นโยบายการบัญชีที่เหมาะสมและถือปฏิบัติอย่างสม่ำเสมอและใช้ดุลยพินิจอย่างระมัดระวัง
รวมถึงมีการเปิดเผยข้อมูลที่สำคัญอย่างเพียงพอในหมายเหตุประกอบงบการเงินและได้ผ่านการตรวจสอบรับรองจากผู้สอบบัญชีแล้ว

คณะกรรมการบริษัทได้จัดให้มีระบบการบริหารความเสี่ยง ระบบการควบคุมภายใน
การตรวจสอบภายใน และการกำกับดูแลที่มีประสิทธิภาพเหมาะสม
เพื่อให้มั่นใจว่าบริษัทฯมีการบันทึกข้อมูลทางบัญชีที่ถูกต้อง ครบถ้วน และทันเวลา
ตลอดจนสามารถป้องกันความเสี่ยงจากการดำเนินงาน
โดยการนี้คณะกรรมการได้แต่งตั้งคณะกรรมการตรวจสอบซึ่งประกอบด้วยกรรมการอิสระผู้ทรงคุณวุฒิที่ไม่เป็นผู้บริหารเป็นผู้กำกับดูแลในเรื่องดังกล่าว

คณะกรรมการบริษัทมีความเห็นว่าระบบการควบคุมภายในของบริษัทฯ โดยรวมอยู่ในระดับที่น่าพอใจ
และสามารถให้ความมั่นใจอย่างมีเหตุผลต่อความเชื่อถือได้ของงบการเงินของบริษัทฯ และบริษัทย่อย
ณ วันที่ 31 ธันวาคม พ.ศ. 2561
ซึ่งผู้สอบบัญชีของบริษัทได้ตรวจสอบตามมาตรฐานการสอบบัญชีที่รับรองทั่วไป
และแสดงความเห็นว่างบการเงินแสดงฐานะการเงินแลผลการดำเนินงาน และกระแสเงินสด
โดยถูกต้องตามที่ควรในสาระสำคัญตามมาตรฐานการรายงานทางการเงิน

15. การวิเคราะห์และคำอธิบายของฝ่ายจัดการ

ผลการดำเนินงาน

ในปี 2561 เปรียบเทียบกับปี 2560 บริษัทมีรายได้จากการรับประกันภัยเพิ่มขึ้น 480.04 ล้านบาท
คิดเป็น 17.5% และมีรายได้จากการลงทุนลดลง 70.35 ล้านบาท คิดเป็น 77.7%
อันเนื่องมาจากสภาวะตลาดหลักทรัพย์แห่งประเทศไทย ในปัจจุบัน
แต่ในขณะเดียวกันบริษัทมีค่าใช้จ่ายในการรับประกันภัย รวมค่าใช้จ่ายในการดำเนินงานเพิ่มขึ้น 304
ล้านบาท คิดเป็น 10.9% ทำให้บริษัทมีกำไรสุทธิหลังหักภาษีเพิ่มขึ้นมากกว่าปีที่ผ่านมา

รายได้จากการรับประกันภัยและค่าใช้จ่ายจากการรับประกันภัย

บริษัทมีรายได้จากการรับประกันภัย 3,217.3 ล้านบาท เพิ่มขึ้น 17.5% เมื่อเปรียบเทียบกับปี
2560 มีค่าใช้จ่ายในการรับประกันภัยรวมค่าใช้จ่ายดำเนินงาน 3,104.3 ล้านบาท เพิ่มขึ้น 10.9%
เมื่อเทียบกับปี 2560 มีผลจากการขาดทุนจากการรับประกันภัย 113 ล้านบาท เพิ่มขึ้น 279.4%
เมื่อเทียบกับปี 2560 เนื่องมาจากการที่บริษัทฯ นำนวัตกรรมใหม่ๆ
มาใช้ในการคิดค้นออกแบบผลิตภัณฑ์
เพื่อให้อำนวยความสะดวกและตอบสนองความต้องการของผู้เอาประกันภัย
ควบคู่ไปกับกิจกรรมส่งเสริมการขายอย่างต่อเนื่อง
ทำให้บริษัทมีผลกำไรจากการรับประกันภัยเพิ่มขึ้นจากปีที่ผ่านมา

สำหรับงบการเงินรวมนั้น ในปี 2561 บริษัทและบริษัทย่อยมีรายได้จากการรับประกันภัย 3,219.8
ล้านบาท เพิ่มขึ้น 482.2 ล้านบาท คิดเป็น 17.6%
มีค่าใช้จ่ายในการรับประกันภัยรวมค่าใช้จ่ายดำเนินงาน 3,114.4 ล้านบาท เพิ่มขึ้น 11%
ส่งผลให้มีกำไรจากการรับประกันภัยล้านบาท

รายได้จากการลงทุน

บริษัทมีรายได้จากการลงทุนซึ่งถือเป็นรายได้หลักอีกทางหนึ่งนอกจากรายได้จากการรับประกันภัย
โดยมีสัดส่วน

การลงทุนเป็นไปตามประกาศการลงทุนประกอบธุรกิจอื่นของคณะกรรมการกำกับและส่งเสริมการประกอบธุรกิจประกันภัย
(คปภ.) ซึ่งยอดเงินลงทุน ณ วันสิ้นปี 2561 ที่แสดงในงบแสดงฐานะการเงิน
บันทึกตามราคาตลาดมีจำนวนทั้งสิ้น 3,223.7 ล้านบาท เพิ่มขึ้น 233.2 ล้านบาท จากปี 2560
ในปี 2561 บริษัทฯ มีรายได้และกำไรจากเงินลงทุนซึ่งเกิดจากการลงทุนลดลงจำนวน 70.4
ล้านบาท คิดเป็น 77.7% จากปี 2560
อันเนื่องมาจากสภาวะตลาดหลักทรัพย์ประเทศไทยในปีปัจจุบัน

สำหรับงบการเงินรวม ในปี 2561 บริษัทและบริษัทย่อยมีเงินลงทุน ที่บันทึกตามราคาตลาด
มีจำนวนทั้งสิ้น 3,269.5 ล้านบาท เพิ่มขึ้น 229.2 ล้านบาท

สินทรัพย์ลงทุน ณ วันที่ 31 ธันวาคม 2561

[]

สถานะทางการเงิน

บริษัทมีสินทรัพย์รวม 5,642.1 ล้านบาท เพิ่มขึ้น 8.3% จากปี 2560
มีเงินสดและรายการเทียบเท่าเงินสด 227.3 ล้านบาท คิดเป็น 4% มีสินทรัพย์ลงทุนซึ่งประกอบด้วย
เงินฝากธนาคาร ตราสารหนี้ ตราสารทุน พันธบัตร เงินลงทุนในบริษัทย่อย และเงินลงทุนอื่น
จำนวน 3,290.9 ล้านบาท คิดเป็น 58.3% สินทรัพย์จากการประกันภัยต่อ
และเบี้ยประกันภัยค้างรับจำนวน 1,147.5 ล้านบาท คิดเป็น 20.3% ที่ดินอาคารและอุปกรณ์
และทรัพย์สินอื่นจำนวน 976.4 ล้านบาท คิดเป็น 17.4%

ด้านหนี้สิน บริษัทมีหนี้สินรวม 4,394.3 ล้านบาท เพิ่มขึ้น 8.8% จากปี 2560
รายการที่สำคัญเป็นหนี้สินจากสัญญาประกันภัย จำนวน 3,133.9 ล้านบาท เพิ่มขึ้น 11% จากปี
2560 นอกจากนี้ยังมีรายการหนี้สินจากการประกันภัยต่อและหนี้สินอื่นจำนวน 1,260.4 ล้านบาท
เพิ่มขึ้น 3.9% เมื่อเทียบกับปี 2560

บริษัทมีส่วนของผู้ถือหุ้นจำนวน 1,247.8 ล้านบาท เพิ่มขึ้น 6.6% จากปี 2560
บริษัทมีกำไรจากการดำเนินงาน 115.4 ล้านบาท
และมีกำไรขาดทุนเบ็ดเสร็จจากการวัดมูลค่าเงินลงทุนในหลักทรัพย์เผื่อขาย
รวมทั้งจากการประมาณการตามหลักคณิตศาสตร์ประกันภัยเกี่ยวกับผลประโยชน์พนักงานค้างจ่าย
จำนวนทั้งสิ้น (17.4) ล้านบาท

สำหรับงบการเงินรวม ในปี 2561 บริษัทและบริษัทย่อย มีสินทรัพย์ 5,649.4 ล้านบาท
มีเงินสดและรายการเทียบเท่าเงินสด 229.8 ล้านบาท คิดเป็น 4.1%
มีสินทรัพย์ลงทุนซึ่งประกอบด้วย เงินฝากธนาคาร ตราสารหนี้ ตราสารทุน พันธบัตร
เงินลงทุนในบริษัทย่อย และเงินลงทุนอื่น จำนวน 3,269.5 ล้านบาท คิดเป็น 57.9%
สินทรัพย์จากการประกันภัยต่อ และเบี้ยประกันภัยค้างรับจำนวน 1,146.9 ล้านบาท คิดเป็น 20.3%
ที่ดินอาคารและอุปกรณ์ และทรัพย์สินอื่นจำนวน 1,003.2 ล้านบาท คิดเป็น 17.7%

ด้านหนี้สิน บริษัทมีหนี้สินรวม 4,396.8 ล้านบาท รายการที่สำคัญเป็นหนี้สินจากสัญญาประกันภัย
จำนวน 3,135.7 ล้านบาท นอกจากนี้ยังมีรายการหนี้สินจากการประกันภัยต่อและหนี้สินอื่นจำนวน
1,261.1 ล้านบาท

บริษัทมีส่วนของผู้ถือหุ้นจำนวน 1,252.6 ล้านบาท บริษัทมีกำไรจากการดำเนินงาน 110.7
ล้านบาท และมีผลต่างจากการแปลงมูลค่างบการเงิน
กำไรขาดทุนเบ็ดเสร็จจากการวัดมูลค่าเงินลงทุนในหลักทรัพย์เผื่อขาย
รวมทั้งจากการประมาณการตามหลักคณิตศาสตร์ประกันภัยเกี่ยวกับผลประโยชน์พนักงานค้างจ่าย
จำนวนทั้งสิ้น (19.6) ล้านบาท โดยมีส่วนของผู้มีส่วนได้เสียที่ไม่มีอำนาจควบคุมของบริษัทย่อย
16.2 ล้านบาท

ในปี 2561 บริษัทมีเบี้ยประกันภัยรับโดยตรง 4,150 ล้านบาท มีอัตราการเติบโตสูงถึงร้อยละ
117.1 ใกล้เคียงกับอัตราการเติบโตของธุรกิจประกันวินาศภัยโดยรวม
และบริษัทมีส่วนแบ่งตลาดเบี้ยประกันภัยรถยนต์ภาคสมัครใจในปี 2561 จัดอยู่ลำดับที่ 11

ตารางเปรียบเทียบเบี้ยประกันภัยของธุรกิจประกันวินาศภัยและประกันภัยไทยวิวัฒน์

[]

ภาวะเศรษฐกิจ

ภาวะตลาดหลักทรัพย์

สภาวะเศรษฐกิจ ปี 2561 เก้าเดือนแรกขยายตัวได้ร้อยละ 4.3 แต่ไตรมาสสามปี 2561
ขยายตัวเพียงร้อยละ 3.3 ชะลอตัวลงตามการชะลอตัวของอุปสงค์ภาคต่างประเทศ
ภาพรวมธุรกิจขยายตัว การผลิตเพื่อส่งออกขยายตัวต่อเนื่อง
แต่กลุ่มที่ผลิตเพื่อตอบสนองอุปสงค์ในประเทศค่อนข้างทรงตัว
การบริโภคภาคเอกชนขยายตัวชะลอลงบ้างสอดคล้องกับกำลังซื้อในภูมิภาคที่ยังไม่เข้มแข็ง
ด้านการท่องเที่ยวขยายตัวในทุกภูมิภาคทั้งจากนักท่องเที่ยวไทยและต่างชาติ
แม้กลุ่มนักท่องเที่ยวจีนยังหดตัวแต่สถานการณ์เริ่มปรับดีขึ้น
ส่วนธุรกิจอสังหาริมทรัพย์ขยายตัวดีเฉพาะในกรุงเทพฯ และปริมณฑลรวมถึงจังหวัดท่องเที่ยวที่สำคัญ
และธุรกิจก่อสร้างเติบโตจากโครงการขนาดใหญ่ของภาครัฐและภาคเอกชนโดยเฉพาะในเขตเมือง
แต่ในส่วนภูมิภาคค่อนข้างทรงตัว
ทั้งนี้ผู้ประกอบการส่วนใหญ่ยังลงทุนเพื่อปรับปรุงประสิทธิภาพหรือขยายสาขาตามปกติ
ซึ่งใช้เม็ดเงินลงทุนใกล้เคียงกับปีก่อน
มีเพียงธุรกิจขนาดใหญ่บางรายที่ลงทุนในโครงการขนาดใหญ่ซึ่งใช้เม็ดเงินลงทุนสูงและเป็นแผนลงทุนต่อเนื่องหลายปี
บางภาคธุรกิจอาจแผ่วลงบ้างโดยเฉพาะตลาดรถยนต์การจ้างงานเพิ่มขึ้นเล็กน้อย
โดยผู้ประกอบการในภาคการผลิตมีความต้องการแรงงานเพิ่มขึ้นเพื่อรองรับการผลิตที่ขยายตัว
แต่ผู้ประกอบการหลายรายได้นำเครื่องจักรและระบบอัตโนมัติเข้ามาใช้แทนแรงงานต่อเนื่อง
ส่งผลให้ความต้องการแรงงานทักษะที่ทำงานกับเทคโนโลยีขั้นสูงเพิ่มขึ้น
ส่วนธุรกิจภาคบริการต้องการแรงงานเพิ่มขึ้นบ้างตามการเติบโตของภาคท่องเที่ยวและภาคขนส่ง
แต่ธุรกิจโรงแรมปรับไปเป็นการจ้างงานรายวันเพิ่มตามฤดูกาลท่องเที่ยวแทนการจ้างงานประจำ
ส่วนธุรกิจภาคอสังหาริมทรัพย์และก่อสร้างเฉพาะในเขตกรุงเทพฯ และปริมณฑล
มีความต้องการแรงงานเพิ่มขึ้นบ้าง

การบริโภคภาคเอกชนขยายตัวได้ต่อเนื่อง
แต่การใช้จ่ายของครัวเรือนโดยรวมมีสัญญาณแผ่วลงในต่างจังหวัดโดยเฉพาะภาคใต้จากผลของกำลังซื้อครัวเรือนภาคเกษตรที่ลดลงตามการหดตัวของราคาสินค้าเกษตรหลายชนิด
การใช้จ่ายในหมวดสินค้าคงทนขยายตัวจากปัจจัยสนับสนุนที่สำคัญคือ การจัดโปรโมชั่นทางการเงิน
ช่วยให้ผู้ซื้อตัดสินใจซื้อรถยนต์ได้ง่าย อย่างไรก็ตามยอดขายรถยนต์ในภาพรวมชะลอลงบ้าง
โดยเฉพาะรถกระบะที่กำลังซื้อของกลุ่มเกษตรกรในบางพื้นที่ยังคงได้รับผลกระทบจากราคาสินค้าเกษตรที่อยู่ในระดับต่ำ
สำหรับยอดขายรถจักรยานยนต์ค่อนข้างทรงตัวถึง
ด้านการใช้จ่ายในหมวดสินค้ากึ่งคงทนขยายตัวต่อเนื่อง
แต่ส่วนใหญ่เป็นการขยายตัวเฉพาะในพื้นที่หัวเมืองใหญ่และในบางหมวดสินค้าอาทิ
เครื่องใช้ไฟฟ้าขนาดเล็กและอุปกรณ์อิเล็กทรอนิกส์ที่ใช้เทคโนโลยีใหม่ๆ รวมถึงสินค้ากลุ่ม Health
Gadget
สินค้าอิเล็กทรอนิกส์ที่มียอดขายดีขึ้นมักเป็นกลุ่มแบรนด์ระดับกลาง-ล่างที่มีราคาขายและค่าบำรุงรักษาถูก
สะท้อนกำลังซื้อที่ยังไม่เข้มแข็งนัก สำหรับสินค้าอุปโภคบริโภคขยายตัวได้เล็กน้อยในกลุ่มสินค้าจำเป็น
เนื่องจากผู้บริโภคยังคงระมัดระวังการใช้จ่าย
ทั้งนี้มาตรการบัตรสวัสดิการแห่งรัฐมีส่วนช่วยพยุงกำลังซื้อได้บางส่วน
สำหรับการใช้จ่ายด้านบริการขยายตัว ทั้งในหมวดโทรคมนาคมสื่อบันเทิงและโฆษณา
จากการให้บริการในระบบดิจิทัลที่ขยายตัวอย่างรวดเร็ว
รวมถึงการใช้จ่ายในหมวดท่องเที่ยวที่ขยายตัวตามจำนวนนักท่องเที่ยวชาวไทยที่เพิ่มขึ้นและกระจายตัวไปในหลายจังหวัดมากขึ้น
อย่างไรก็ตามการขยายตัวของการบริโภคยังเปราะบาง

ตลาดหลักทรัพย์ดัชนีตลาดหลักทรัพย์ ปิดที่ 1,563.88 จุด ลดลง 10.8%
มูลค่าหลักทรัพย์ตามราคาตลาดรวม อยู่ที่ 16.2 ล้านล้านบาท ลดลง 9.5% Historical P/E
14.75 เท่า อัตราผลตอบแทนเงินปันผล 3.35% มูลค่าการซื้อขายเฉลี่ยต่อวัน 57,673 ล้านบาท
เพิ่มขึ้น 15.1% นักลงทุนต่างประเทศขายสุทธิ 287,696 ล้านบาท
การขายของนักลงทุนต่างประเทศในตลาดหลักทรัพย์ไทยเป็นไปในทิศทางเดียวกับตลาดส่วนใหญ่ในเอเชียส่วนนักลงทุนทั่วไปและนักลงทุนสถาบันในประเทศ
ซื้อสุทธิ 120,800 ล้านบาท และ 181,549 ล้านบาท ตามลำดับ สัดส่วนผู้ลงทุนในตลาดหลักทรัพย์
นักลงทุนต่างประเทศ เพิ่มขึ้น จาก 30.25% เป็น 36.39% และนักลงทุนบัญชีบริษัทหลักทรัพย์
เพิ่มขึ้น จาก 10.45% เป็น 12.28% ส่วนนักลงทุนทั่วไป ลดลงจาก 48.31% เป็น 40.81%
และนักลงทุนสถาบันในประเทศ ลดลงเล็กน้อยจาก 11.01% เป็น 10.52%

แนวโน้มเศรษฐกิจไทยปี 2562 คาดว่าจะขยายตัวร้อยละ 3.5 -4.5 โดยมีแรงสนับสนุนที่ส
าคัญประกอบด้วย

1)
การใช้จ่ายภาคครัวเรือนยังมีแนวโน้มขยายตัวในเกณฑ์ดีและสนับสนุนการขยายตัวทางเศรษฐกิจได้อย่างต่อเนื่อง

2) การปรับตัวดีขึ้นของการลงทุนรวม โดยการลงทุนภาครัฐมีแนวโน้มเร่งตัวขึ้น
และการลงทุนภาคเอกชนขยายตัวในเกณฑ์ดีต่อเนื่อง

3) การปรับตัวดีขึ้นของภาคการท่องเที่ยวจากการฟื้นตัวของนักท่องเที่ยวจีน
และรวมถึงการเพิ่มขึ้นของนักท่องเที่ยวอินเดีย

4) คาดว่ามูลค่าการส่งออกสินค้าจะขยายตัวร้อยละ 4.6 การบริโภคภาคเอกชน
และการลงทุนรวมขยายตัวร้อยละ 4.2 และร้อยละ 5.1
ตามลำดับอัตราเงินเฟ้อทั่วไปเฉลี่ยอยู่ในช่วงร้อยละ 0.7 –1.7 และบัญชีเดินสะพัดเกินดุลร้อยละ
5.8 ของ GDP

อัตราการขยายตัวของดัชนีผลผลิตอุตสาหกรรม (MPI) ปี 2562 คาดว่าจะขยายตัวในช่วงร้อยละ
2.0 – 3.0 โดยมีปัจจัยบวกจากการเลือกตั้ง
และการลงทุนภาครัฐจากความคืบหน้าของโครงการลงทุนที่สําคัญๆ
รวมถึงการดําเนินงานภายใต้แผนงานพัฒนาระเบียงเศรษฐกิจภาคตะวันออก (EEC)
ที่โครงการก่อสร้างโครงสร้างพื้นฐานสําคัญภายใต้แผนงานพัฒนาระเบียงเศรษฐกิจพิเศษภาคตะวันออกมีความคืบหน้ามากขึ้นตามลําดับ

เหล็กและเหล็กกล้า คาดการณ์ว่า การผลิตปรับตัวเพิ่มขึ้นประมาณร้อยละ 1.0-2.0
เมื่อเทียบกับช่วงเดียวกันของปีก่อน โดยปรับเพิ่มขึ้นทั้งผลิตภัณฑ์ในกลุ่มเหล็กทรงยาว
และกลุ่มเหล็กทรงแบน จากการขยายตัวของการบริโภคภายในประเทศและต่างประเทศ
ซึ่งส่งผลให้การผลิตของอุตสาหกรรมขยายตัวต่อเนื่อง เช่น
อุตสาหกรรมผลิตยานยนต์อุตสาหกรรมผลิตเครื่องใช้ไฟฟ้า และอุตสาหกรรมก่อสร้าง

เครื่องใช้ไฟฟ้า คาดว่าจะมีการผลิตและการส่งออกที่เพิ่มขึ้นร้อยละ 4.0 และ 5.0 ตามลําดับ
เมื่อเทียบกับปีก่อน จากปัจจัยบวกทั้งภายในและภายนอกประเทศ เช่น
มาตรการกระตุ้นความต้องการซื้อสินค้าของภาครัฐในช่วงปลายปี 2561 และการจัดเลือกตั้งในปี
2562 ซึ่งคาดว่ารัฐบาลใหม่จะมีมาตรการอัดฉีดทําให้เศรษฐกิจขยายตัวต่อเนื่อง

อิเล็กทรอนิกส์คาดว่า จะมีการผลิตและการส่งออกสินค้าอิเล็กทรอนิกส์เพิ่มขึ้นร้อยละ 6.0 และ
7.5ตามลําดับ เมื่อเทียบกับปีก่อน
เนื่องจากความต้องการส่วนประกอบและอุปกรณ์ประกอบของเครื่องคอมพิวเตอร์ที่เพิ่มขึ้น
รวมถึงความต้องการของสินค้าอิเล็กทรอนิกส์โลกที่เพิ่มขึ้นอย่างต่อเนื่อง

รถยนต์ประมาณการอุตสาหกรรมรถยนต์ในปี 2562 คาดว่าจะมีการผลิตรถยนต์ประมาณ 2,200,000
คันเพิ่มขึ้นจากช่วงเดียวกันของปีก่อนร้อยละ 4.76 โดยเป็นการจําหน่ายในประเทศประมาณ
1,050,000 คัน เพิ่มขึ้นร้อยละ 5.00 และเป็นการส่งออกประมาณ 1,150,000 คัน
เพิ่มขึ้นร้อยละ 4.55 การผลิตรถจักรยานยนต์จะทรงตัว ประมาณ 2,000,000 คัน
ทั้งนี้จากปริมาณการผลิตที่คาดการณ์ไว้ข้างต้นจะเป็นการผลิตเพื่อจําหน่ายในประเทศ ประมาณร้อยละ
85-90 และการผลิตเพื่อการส่งออกร้อยละ 10-15

เยื่อกระดาษ กระดาษ และสิ่งพิมพ์การผลิตกลุ่มเยื่อกระดาษ กระดาษ และบรรจุภัณฑ์จากกระดาษ
ในปี2562 คาดว่า
จะเพิ่มขึ้นต่อเนื่องตามความต้องการของผู้บริโภคที่ยังคงเติบโตทั้งในไทยและอาเซียน
การผลิตในปัจจุบันมีนวัตกรรมและใช้เทคโนโลยีระดับสูง เช่น กล่องกระดาษที่มีน้ําหนักเบา
สะดวกและลดต้นทุนในการขนส่งและสามารถใช้บรรจุที่มีความหลากหลายตรงกับความต้องการใช้จากพฤติกรรมของผู้บริโภคที่ต้องการความสะดวกรวดเร็วจึงหันมาเลือกซื้อสินค้าผ่านช่องทางออนไลน์เพิ่มมากขึ้นและมีแนวโน้มขยายตัวต่อเนื่อง
ทําให้บรรจุภัณฑ์กระดาษสําหรับบรรจุหรือลําเลียงสินค้ามีแนวโน้มเติบโตตามไปด้วย

ปูนซีเมนต์การผลิตและการจําหน่ายปูนซีเมนต์ คาดว่าจะปรับตัวเพิ่มขึ้นได้
จากปัจจัยบวกจากการเดินหน้าโครงสร้างพื้นฐานของภาครัฐทั้งโครงการเดิมและโครงการใหม่
และการลงทุนของอสังหาริมทรัพย์ตามแนวโครงการรถไฟฟ้าขนส่งมวลชน การเร่งพัฒนาพื้นที่ EEC

อาหาร การผลิตและการส่งออกในภาพรวมอุตสาหกรรมอาหาร ปี 2562
คาดว่าจะขยายตัวใกล้เคียงกับปีก่อน
ค่าเงินบาทมีแนวโน้มอ่อนค่าด้วยทิศทางดอกเบี้ยขาขึ้นของสหรัฐอเมริกา
ประกอบกับแนวโน้มราคาส่งออกสินค้าเกษตรและเกษตรแปรรูปปรับตัวเพิ่มขึ้น อาทิข้าว
แป้งมันสําปะหลัง และสับปะรดกระป๋อง รวมทั้งการขยายตัวต่อเนื่องของสินค้าสําคัญ เช่น
ไก่สดแช่เย็นแช่แข็ง ไก่แปรรูป ทูน่ากระป๋อง และซาร์ดีนกระป๋อง
นอกจากนี้คาดว่าสินค้าสําคัญอีกรายการที่จะกลับมาขยายตัว กุ้งสดแช่เย็นแช่แข็ง
จากการได้รับอานิสงส์ที่ผู้ผลิตรายใหญ่ (อินเดีย) ลดปริมาณการผลิตลง
แม้จะมีปัจจัยเสี่ยงอย่างความไม่แน่นอนของมาตรการกีดกันทางการค้าระหว่างสหรัฐฯ
กับประเทศคู่ค้าสําคัญ เช่น ยุโรปญี่ปุ่น รวมทั้งการเจรจาภายใต้กรอบ USMCA (United
States-Mexico-Canada Agreement) สงครามการค้าระหว่างสหรัฐ-จีน ความเสี่ยงจาก
BREXIT ตลอดจนความผันผวนของราคาน้ํามัน

ปัจจัยที่ส่งผลต่อการลงทุนในตลาดหลักทรัพย์ ปี 2562 การลงทุนภาครัฐในโครงการ EEC
สาธารณูปโภคด้านขนส่งเช่น Motor way รถไฟเชื่อมสามสนามบิน
และการลงทุนภาคเอกชนจะช่วยส่งเสริมการบริโภคภายในประเทศและการใช้จ่ายภาคครัวเรือนขยายตัว
นอกจากนี้การท่องเที่ยวซึ่งได้รับผลกระทบจากการลดลงของนักท่องเที่ยวชาวจีนน่าจะกลับมาขยายตัวได้ทั้งจากนักท่องเที่ยวชาวจีนและชาติอื่น
เช่น อินเดีย รัสเซีย
การไหลกลับของเงินทุนต่างชาติเข้ามาในตลาดเกิดใหม่เนื่องจากตลาดเกิดใหม่ปรับตัวลงมาจนทำให้ระดับราคาปัจจุปันเริ่มน่าดึงดูดการลงทุน
นอกจากนี้ปัจจัยที่ต้องติดตามต่อเนื่องจากปีที่แล้วได้แก่ สงครามการค้าจีน-สหรัฐ
ซึ่งทั้งสองฝ่ายยังไม่สามารถตกลงกันได้ ความไม่แน่นอนเรื่อง Brexit ของอังกฤษ
รวมถึงประเด็นเรื่องการปรับขึ้นอัตราดอกเบี้ยของธนาคารกลางสหรัฐ จากปัจจัยเหล่านี้
ตลาดหลักทรัพย์ไทยน่าจะแกว่งตัวในกรอบ 1,760–1,530 จุด Forward PE 15.50 เท่า

ธุรกิจประกันวินาศภัยในปี 2562 คาดว่าเบี้ยประกันภัยจะมีอัตราการขยายตัวประมาณร้อยละ 3-4
จากแนวโน้มที่ผู้บริโภคให้ความสำคัญเรื่องสุขภาพของตนเองและคนในครอบครัวเพิ่มสูงขึ้น
กอปรกับค่ารักษาพยาบาลที่ปรับเพิ่มขึ้นอย่างต่อเนื่อง
อีกทั้งการเร่งและขยายโครงการลงทุนขนาดใหญ่ของภาครัฐในโครงสร้างพื้นฐานการคมนาคม
และการให้แรงจูงใจกับภาคเอกชนต่างชาติเข้ามาลงทุนในประเทศเพิ่มมากขึ้น
เพื่อเตรียมพร้อมเป็นศูนย์กลางสำคัญของภูมิภาคอาเซียน และรับมือกับการแข่งขันระดับโลก